Author: Alfoldiova Beata
Last saved by: cebulakova

Doložka
vybraných vplyvov

A.1. Názov materiálu: Návrh zákona , ktorým sa mení a dopĺňa zákon č. 599/2003 Z. z. o pomoci v hmotnej núdzi a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony 
        Termín začatia a ukončenia PPK: -  

A.2. Vplyvy:
| Pozitívne | Žiadne | Negatívne
1. Vplyvy na rozpočet verejnej správy | x | | x
2. Vplyvy na podnikateľské prostredie – dochádza k zvýšeniu regulačného zaťaženia? | x | | x
3. Sociálne vplyvy | x | | x
– vplyvy na hospodárenie obyvateľstva, | | |
– sociálnu exklúziu, | | |
– rovnosť príležitostí a rodovú rovnosť a vplyvy na zamestnanosť | | |
4. Vplyvy na životné prostredie | | x |
5. Vplyvy na informatizáciu spoločnosti | | x |

A.3. Poznámky
Vplyv návrhu na rozpočet verejnej správy je mierne pozitívny, návrh obsahuje najmä legislatívne úpravy za účelom zjednotenia, sprehľadnenia a zosúladenia so súvisiacimi legislatívnymi predpismi. Pozitívne a negatívne vplyvy na verejné financie (verejné výdavky) niektorých ustanovení návrhu sú v prevažnej miere vykompenzované, mierne prevažuje pozitívny vplyv. Vplyvy sú vyčíslené v rámci analýzy vplyvov na rozpočet verejnej správy.
 
Vplyvy na podnikateľské prostredie sú mierne pozitívne v dôsledku rozšírenia možností poskytovania dotácie na humanitárnu pomoc aj o právnické osoby a zníženia administratívnej záťaže pri žiadaní právnických osôb o dotáciu na podporu humanitárnej pomoci na riešenie krízovej situácie. Negatívny vplyv sa týka obmedzeného počtu samostatne zárobkovo činných osôb, ktorí v situácii odkázanosti na pomoc v hmotnej núdzi budú musieť prerušiť alebo zastaviť výkon samostatnej zárobkovej činnosti, aby mohli byť posúdení v hmotnej núdzi. Mierne negatívny vplyv vytvára aj zavedenie povinnosti pre žiadateľov o dotáciu na podporu edičnej činnosti priložiť k žiadosť aj časopisy, na ktoré bola v uplynulom období poskytnutá žiadateľovi dotácia. 

Sociálne vplyvy návrhu spočívajú najmä v pozitívnom vplyve na príjmy skupiny domácností so školopovinnými deťmi a s príjmami tesne nad hranicou nároku na dávku v hmotnej núdzi podľa súčasného stavu, a to v dôsledku započítania dávky, ktorú možno poskytovať dieťaťu na plnenie školskej dochádzky do nárokov, ďalej na domácnosti v hmotnej núdzi, ktorým sa poskytujú poradenské služby (podľa § 43 ods. 10 zákona o službách zamestnanosti). Pozitívny sociálny vplyv návrh vytvára znížením administratívnej záťaže žiadateľov o dávku a príspevky v hmotnej núdzi a rozšírením možností pre vytváranie aktivačných príležitostí v obci pre ľudí v hmotnej núdzi. Mierne negatívny vplyv na hospodárenie istej skupiny domácností v hmotnej núdzi bude mať obmedzenie vykonávania menších obecných služieb na plnoletých a započítavanie 75 % z príjmu získaných na základe dohody o vykonaní práce do príjmu pre určenie dávky v hmotnej núdzi.

A.4. Alternatívne riešenia

A.5. Stanovisko gestorov